CELEX: E2018C0018
Language: mt
Date: 2018-02-09 00:00:00
Title: Deċiżjoni Delegata tal-Awtorità ta' Sorveljanza tal-EFTA Nru 18/18/COL tad-9 ta' Frar 2018 dwar l-istatus mingħajr mard tan-Norveġja rigward il-Marteilia refringens u l-Bonamia ostreae [2018/1196]

23.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 214/5
               
            
         DEĊIŻJONI DELEGATA TAL-AWTORITÀ TA' SORVELJANZA TAL-EFTA
         Nru 18/18/COL
         tad-9 ta' Frar 2018
         dwar l-istatus mingħajr mard tan-Norveġja rigward il-Marteilia refringens u l-Bonamia ostreae [2018/1196]
         L-AWTORITÀ TA' SORVELJANZA TAL-EFTA,
         Wara li kkunsidrat il-Ftehim dwar iż-Żona Ekonomika Ewropea, partikolarment l-Artikolu 109 u Protokoll 1 tiegħu,
         Wara li kkunsidrat il-Ftehim bejn l-Istati tal-EFTA dwar it-twaqqif ta' Awtorità ta' Sorveljanza u ta' Qorti tal-Ġustizzja, partikolarment l-Artikolu 5(2)(d) u l-Protokoll 1 tiegħu,
         Wara li kkunsidrat l-Att imsemmi fil-punt 8a tal-Parti 3.1 tal-Kapitolu I tal-Anness I tal-Ftehim ŻEE, id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1) (“id-Direttiva 2006/88/KE”) hekk kif emendat u adattat permezz tal-Protokoll 1 tal-Ftehim taż-ŻEE, b'mod partikolari l-Artikolu 53 ta' dak l-Att,
         Billi:
         Bid-deċiżjoni tagħha Nru 291/10/COL tas-7 ta' Lulju 2010, l-Awtorità rrikonoxxiet il-kosta sħiħa tan-Norveġja bħala żona mingħajr mard fir-rigward kemm tal-Marteilia refringens kif ukoll tal-Bonamia ostreae, bl-eċċezzjoni tal-kontea ta' Aust-Agder fin-Nofsinhar tan-Norveġja fir-rigward tal-Bonamia ostreae.
         Fit-23 ta' Frar 2017, l-Awtorità tas-Sikurezza tal-Ikel Norveġiża nnotifikat permezz tas-Sistema ta' Twissija Bikrija tal-OIE (l-Organizzazzjoni Dinjija għas-Saħħa tal-Annimali) (2) suspett ta' infezzjoni ta' Marteilia refringens ta' molluski blu (Mytilus edulis) misjuba jikbru fis-salvaġġ ġewwa razzett tal-akkwakultura tal-gajdra ċatta (Ostrea edulis) fil-lokalità tal-muniċipalità ta' Bømlo fil-Kontea ta' Hordaland fin-Nofsinhar tan-Norveġja.
         Permezz ta' email datata t-28 ta' Frar 2017 (Dok. Nru 844246), l-Awtorità Norveġiża għas-Sikurezza tal-Ikel infurmat lill-Awtorità dwar l-istess suspett u li r-restrizzjonijiet fuq il-moviment tal-molluski blu jew gajdri ċatti barra jew ġewwa r-razzett tal-akkwakultura kienu ġew imposti.
         L-Awtorità Norveġiża għas-Sikurezza tal-Ikel infurmat lill-Awtorità b'email datat is-16 ta' Marzu 2017 (Dok Nru 847935), wara notifika permezz tas-Sistema ta' Notifika tal-Mard tal-Annimali (ADNS) fl-istess jum, li l-Laboratorju ta' Referenza tal-Unjoni Ewropea għall-Mard tal-Molluski kien ikkonferma l-marda u li kienet se tkun stabbilita żona tat-trażżin Fmadwar ir-razzett tal-akkwakultura.
         L-Artikolu 53(3) tad-Direttiva 2006/88/KE jipprovdi li fejn investigazzjoni epiżootika tikkonferma probabbiltà sinifikanti li ġrat l-infezzjoni, għandu jiġi rtirat l-istatus mingħajr mard tal-Istat Membru rilevanti, taż-żona jew tal-kompartiment, skont il-proċedura li taħtha kien iddikjarat dak l-istatus.
         Il-Ministeru Norveġiż għall-Kummerċ, l-Industrija u s-Sajd kiteb lill-Awtorità fit-28 ta' Settembru (Dok Nru 875660) u inkluda ittra ta' notifika tal-Awtorità Norveġiża għas-Sikurezza tal-Ikel datata t-22 ta' Settembru 2017 (Dok Nru 875658) li tgħid li regolament li jistabbilixxi żona għat-trażżin tal-Marteilia refringens fil-muniċipalità ta' Bømlo fin-Norveġja (3) ġiet adottata u li tikkonferma li, f'konformità mal-leġiżlazzjoni nazzjonali rilevanti (4), “iż-żona kostali sħiħa tan-Norveġja hija fil-kategorija I għall-Marteilia refringens, bl-eċċezzjoni taż-żona tat-trażżin fil-muniċipalità ta' Bømlo fin-Norveġja”.
         L-awtorità tqis li l-kundizzjonijiet tad-dispożizzjoni għall-irtirar tal-istatus mingħajr mard taż-żona ġeografika milquta tal-muniċipalità ta' Bømlo fin-Norveġja huma sodisfatti.
         Għalhekk, u fl-interess tas-simplifikazzjoni, id-Deċiżjoni Nru 291/10/COL tas-7 ta' Lulju 2010 għandha tiġi revokata u għandha tinbidel b'deċiżjoni ġdida.
         Il-miżuri previsti f'din id-Deċiżjoni huma skont l-opinjoni tal-Kumitat Veterinarju tal-EFTA li jassisti l-Awtorità ta' Sorveljanza tal-EFTA,
         ADOTTAT DIN ID-DEĊIŻJONI:
         
            Artikolu 1
            L-istatus mingħajr mard tan-Norveġja fir-rigward il-Marteilia refringens u l-Bonamia ostreae huwa deskritt fl-Anness.
         
         
            Artikolu 2
            Id-Deċiżjoni Nru 291/10/COL qed tiġi revokata.
         
         
            Artikolu 3
            Din id-Deċiżjoni għandha tidħol fis-seħħ fit-8 ta' Frar 2018.
         
         
            Artikolu 4
            Din id-Deċiżjoni hija indirizzata lin-Norveġja.
         
         
            Artikolu 5
            It-test Ingliż biss tad-deċiżjoni hi kkunsidrata bħala awtentika.
         
         
            Magħmul fi Brussell, id-9 ta' Frar 2018.
            
               Għall-awtorità ta' Sorveljanza tal-EFTA, li taġixxi taħt id-Deċiżjoni Delegata Nru 494/13/COL,
               Högni S. KRISTJÁNSSON
               
                  Membru tal-Kulleġġ Responsabbli
               
               Carsten ZATSCHLER
               
                  Kontrofirma bħala Direttur, Affarijiet Legali u Eżekuttivi
               
            
         
         
            (1)  ĠU L 328, 24.11.2006, p. 14.
         
            (2)  NOR 24-02-17 Twissija tal-OIE.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Regolamenti dwar iż-żona ta' kontroll għall-ġlieda kontra l-marda Marteiliose fil-molluski, muniċipalità ta' Bømlo, Hordaland)
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Regolamenti dwar il-bejgħ ta' annimali tal-akkwakultura u prodotti tal-annimali tal-akkwakultura, il-prevenzjoni u l-kontroll ta' mard li jittieħed fl-annimali akkwatiċi)
      
      
         
            ANNESS
            
                        1.
                     
                     
                        Iż-żona kostali sħiħa tan-Norveġja hija żona mingħajr mard fir-rigward tal-Marteilia refringens, bl-eċċezzjoni taż-żona tat-trażżin fil-muniċipalità ta' Bømlo fil-Kontea ta' Hordaland fin-Nofsinhar tan-Norveġja, speċifikament deskritta f'§ 2 tar-Regolamenti Norveġiżi dwar iż-żona ta' kontroll għall-ġlieda tal-marda Marteiliose fil-molluski, il-muniċipalità ta' Bømlo, Hordaland (FOR-2017-09-08-1377) (ir- “Regolament”) (1) li huwa definit b'linja dritta minn:
                        
                                    —
                                 
                                 
                                    punt (59° 44.805′ N; 5° 27.560′ E) fuq il-parti t'isfel ta' Stord, fid-direzzjoni lejn in-Nofsinhar
                                 
                              
                                    —
                                 
                                 
                                    għall-fruntiera muniċipali bejn Bømlo u Sveio u imbagħad f'direzzjoni lejn il-Lbiċ tul il-fruntiera muniċipali għal
                                 
                              
                                    —
                                 
                                 
                                    punt (59° 34.420′ N; 5° 14.623′ E) fil-baħar u lil hinn fid-direzzjoni tal-Punent għal punt (59° 33.72′ N; 5° 05.46′ E) fil-baħar. Imbagħad fid-direzzjoni tat-Tramuntana lejn il-fruntiera muniċipali bejn Austevoll u Bømlo u imbagħad lejn il-Punent tul il-fruntiera muniċipali għal
                                 
                              
                                    —
                                 
                                 
                                    punt (59° 59.948′ N; 5° 19.629′ E) fil-baħar u mbagħad fid-direzzjoni tan-Nofsinhar-Lbiċ għal
                                 
                              
                                    —
                                 
                                 
                                    punt (59° 58.917′ N; 5° 19.114′ E) fil-ponta tat-Tramuntana ta' Stord.
                                 
                              Il-mappa taż-żona ta' kontroll mehmuża mar-Regolament hija riprodotta fl-Appendiċi għal din id-Deċiżjoni.
                     
                  
                        2.
                     
                     
                        l-kosta sħiħa tan-Norveġja hija żona mingħajr mard fir-rigward tal-Bonamia ostreae bl-eċċezzjoni ta':
                        
                                    —
                                 
                                 
                                    il-kontea ta' Aust-Agder fin-Nofsinhar tan-Norveġja.
                                 
                              
                  
               
                  Appendiċi
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.